As Kaapstad 'n koffie was, hoe sou dit proe? | Maroela Media
Cape Town Evivo Lungo (Foto: Nespresso)
In 'n spesiale huldeblyk aan Suid-Afrika het die bekende koffiehandelsmerk Nespresso 'n koffiekapsule gemaak wat die wesentlike koffiegeur van die Moederstad inhou.
Dié Kaapstad-koffie, Cape Town Evivo Lungo, is deel van Nespresso se World Exploration-reeks waarmee die koffiegeure van vyf ander bekende stede – Shanghai, Tokio, Buenos Aires, Wene en Stockholm – ook in 'n koffiekapsule vasgevang word.
Nespresso beoog om op hierdie manier koffieliefhebbers die geleentheid te bied om met 'n koppie boeretroos om die wêreld te reis en die plaaslike koffiegeure van 'n klompie stede te kan proe.
Net soos die stad is Cape Town Evivo Lungo-koffie ook sterk en vol karakter. Yassir Corpataux, koffie-ambassadeur van Nespresso, sê dié mengsel reflekteer Suid-Afrika se koffietradisies perfek.
"Die smaakprofiel en intensiteit pas die rykheid van Kaapstad in sy leefstyl en kultuur en dit reflekteer ook die koffiegeskiedenis en hoe Suid-Afrikaners van hul koffie hou – 'n mengsel van arabica en robusta wat saam met melk gedrink word."
Hier is die smaakprofiele van die vyf stede:
China het 'n jong moderne koffiemark wat hou van lig geroosterde arabica-bone van Kenia, China en Indonesië. Die bessienodes en 'n fyn surigheid van die koffie word op sy beste baie warm bedien om lank aan te teug.
Met Argentinië se diverse kosmark, waar soetgoed baie bekend is, bevat dié stad se koffie heerlike soet-springmielie nodes. Plaaslik geniet Argentyne hul koffie met baie melk en suiker.
Die Japannese geniet 'n ryk koffie met gebalanseerde, elegante aromas. Die aromatiese koppie koffie word geskep deur 'n mengsel van koffie uit Ethiopië en Mexiko en lewer 'n komplekse, blomagtige geur met 'n tikkie surigheid.
Suid-Afrikaners het 'n neiging na Asiese koffie wat hul palet mettertyd beïnvloed het. 'n Mengsel van Indiese arabica en robusta lewer 'n intens, bitter geur met houtnodes.
In Swede geniet inwoners plaaslik 'n koppie intense, soet koffie met 'n tikkie bitterheid. Geniet dié geurige koffie saam met kaneelrolletjies vir 'n eg Sweedse ervaring.
Wene se koffietradisies dui op gladde, soet arabica-koffie van Brasilië en Colombia. Geniet dié aromatiese koppie koffie aangevul met warm water en 'n sny koek.
As SA 'n koffie was sou dit 'n gebrande geur gehad het wat 'n bitter nasmaak vir maande los.
Proe is n werkwoord, so die antwoord is "met sy/ haar tong". Dit moet wees "hoe sal dit smaak".
As Kaapstad n koffie was? Dan het ek nou tee gedrink.
Kaapstad se koffie moet 'n oseaan-geurtjie he.
Sou dit dalk 'n souterige smaak hê, met 'n neiging tot gevolglike winderigheid, en 'n sanderige residu wat 'n tussen die tande vassit, soos sand wat net nie tussen die tone wil uitkom, selfs na die derde stort nie?
Sal dit'n diep dankbare smaak hê wat herhinder aan Broer Jan van Riebeeck se inisiatief toe hy die fondament kom lê het sodat ons vandag die voorreg kan hê om te woon in 'n land waarvoor ons passievol lief is?